Ағайын

АҒАЙЫН — туыстық жақындықты білдіретін ұғым; Бауырлас адамдар. “Туысы бірдің — уысы бір” деп бірігіп, ынтымақтасып өмір сүреді, ұсақ-түйек дау-шар, өкпе-назды елемеуге тырысады. Қазақта “Ағайын тату болса — ат көп, абысын тату болса — ас көп” деген мақалдың философиялық мағынасы осыдан шыққан. АҒАЙЫНдықты сезінудің ел бірлігі мен ұлт тұтастығын сақтауда рөлі айрықша.
Дереккөздер
Қазақ ұлттық энциклопедиясы

Санат:Туыстық қатынастар